钦定古今图书集成/明伦汇编/氏族典/第414卷 > 《廖用贤尚友录》 > 伍孚
## 钦定古今图书集成/明伦汇编/氏族典/第414卷 > 《廖用贤尚友录》 > 伍孚

按《万姓统谱》：孚字德瑜，灵帝时人。少有大节，何进辟
为侍中，迁河南尹、越骑校尉。献帝时，董卓作乱，百僚
震栗，孚佩刀朝服见卓，语阕辞去，卓送，以手抚其背，
孚出刀刺之，不中，即收孚。卓曰：“卿欲反邪？”乃大言曰：
“汝乃乱国篡主，何反之有？罪盈恶大，故来杀汝以谢
天下。”卓遂杀孚。